పరవశించిన ప్రధాని షరీఫ్.. చప్పట్లతో అభినందనన్యూఢిల్లీ, మార్చి 17: గాయత్రీ మంత్రం.. హిందువులకు పరమ పవిత్రమైన ఈ మంత్రం పాకిస్థాన్ నడిబొడ్డున హోరెత్తింది. వేదికపై పాక్ ప్రధాని నవాజ్ షరీఫ్, ఇతర ముస్లిం పెద్దలు.. వేదిక దిగువన ఆహూతులైన వందలమంది ముస్లింలు.. అంతలోనే వేదికపైకి ఓ హిందూ బాలిక వచ్చారు! మైకు తీసుకొని గాయత్రీ మంత్రాన్ని భక్తి ప్రపత్తులతో ఆలపించారు. దాదాపు రెండున్నర నిమిషాలపాటు సాగిన ఆ గానామృతానికి ప్రధాని షరీఫ్ పరవశించిపోయారు. ఆసాంతం శ్రద్ధగా విన్న ఆయన ఆలాపన ముగియగానే చప్పట్లు చరిచి అభినందించారు. హోలీ సంబరాల్లో భాగంగా కరాచీలో ఈ నెల 15న అక్కడి హిందువులు ప్రత్యేక కార్యక్రమాన్ని నిర్వహించారు. మతసామరస్యాన్ని చాటేందుకు ప్రఽధాని షరీఫ్ సహా పలువురు ముస్లిం ప్రముఖులు ఈ కార్యక్రమానికి హాజరయ్యారు. ఈ సందర్భంగా నరోదా మాలిని అనే అమ్మాయి గాయత్రీ మంత్రాన్ని ఆలపించి ఆహూతుల్ని సమ్మోహితులను చేశారు. నరోదా మాలిని గాయత్రీ మంత్ర ఆలాపన.. ప్రధాని షరీఫ్ ప్రతిస్పందన తాలూకు ఈ వీడియో ఇప్పుడు సామాజిక మాధ్యమాల్లో చక్కర్లు కొడుతోంది
paravasinchina pradhaani sharif.. chappatlatho abhinandananyudalli, marchi 17: gayatri mantram.. hinduvulaku parama pavitramaina ee mantram pakisthan nadibodduna horettindi. vedikapai pak pradhaani nawaj sharif, itara muslim peddalu.. vedika diguvana aahuutulaina vandalamandi muslimlu.. antalone vedikapaiki oo hindu balika vachaaru! maiku teesukoni gayatri mantraanni bhakti prapattulatoe aalapinchaaru. daadaapu rendunnara nimishaalapaatu saagina aa gaanaamrutaaniki pradhaani sharif paravasinchipoyaaru. aasaantam shraddhagaa vinna aayana aalaapana mugiyagaane chappatlu charichi abhinandinchaaru. holy sambaraallo bhagamga karaacheelo ee nela 15na akkadi hinduvulu pratyeka kaaryakramaanni nirvahinchaaru. matasaamarasyaanni chaatenduku pradhaani sharif sahaa paluvuru muslim pramukhulu ee kaaryakramaaniki haajarayyaaru. ee sandarbhamgaa naroda maalini ane ammai gayatri mantraanni aalapinchi aahuutulni sammohitulanu chesaru. naroda maalini gayatri mantra aalaapana.. pradhaani sharif pratispandana taaluuku ee veedio ippudu saamaajika maadhyamaallo chakkarlu kodutondi